Mard oʻgʻlon davlat mukofoti

“Mard oʻgʻlon” davlat mukofoti — oʻqishdagi muvaffaqiyatlari, ijtimoiy faolligi va iste’dodi bilan tengdoshlariga oʻrnak boʻlib kelayotgan 14 yoshga toʻlgan va 30 yoshdan oshmagan iqtidorli yigitlarga fan, ta’lim, tibbiyot, madaniyat, adabiyot, san’at, sport, ishlab chiqarish, harbiy xizmat sohalarida hamda huquqni muhofaza qilish organlaridagi faoliyatida erishgan alohida yutuqlari uchun beriladi“Mard oʻgʻlon” davlat mukofotini ta’sis etish chora-tadbirlari toʻgʻrisida  Oʻzbekiston Respublikasi Prezidentining Qarori, 21.11.2017-yildagi PQ-3402-sonPrezidentning 22.11.2017-yildagi 3402-son qarori bilan «Mard oʻgʻlon» davlat mukofoti ta’sis etildi«Mard oʻgʻlon» davlat mukofoti ta’sis etildi.

Tavsifi
 “Mard oʻgʻlon” davlat mukofotining koʻkrak nishoni 0,25 mikron qalinlikdagi oltin bilan qoplangan mis qotishmasidan tayyorlanadi va sakkiz qirrali boʻrtma yulduz shaklida boʻladi. Yulduzning har bir qirrasi oltita boʻrtma nurlardan tashkil topgan boʻlib, nurlarning qarama-qarshi uchlari oraligʻi — 38 millimetr.
 Koʻkrak nishonining oʻrta qismi diametri 25 millimetr boʻlgan doira shaklidagi boʻrtma gardish bilan oʻralgan. Doiraning markazida, koʻtarilayotgan quyosh nurlari fonida vatanparvarlik va jasorat timsoli sifatida tulpor ustidagi mard oʻgʻlon tasviri hamda yurtimizning goʻzal va betakror tabiatini ifodalovchi ulugʻvor togʻlar, ikki daryo va koʻrkam vodiylar aks ettirilgan. Suvoriy tasvirining yuqori qismida Oʻzbekiston Respublikasi Davlat bayrogʻining hilpirab turgan, rangli emaldan ishlangan tasviri mavjud.
 Koʻkrak nishonining pastki qismida aylana boʻylab ikkita sakkiz qirrali yulduz oraligʻida “MARD OʻGʻLON” yozuvi joylashgan. Harflarning balandligi 1,8 millimetr.
 Koʻkrak nishonining orqa tomonida Oʻzbekiston Respublikasining Davlat gerbi tasvirlangan. Tasvirlar va yozuvlar qabariqdir.
 Koʻkrak nishoni ilgakchalar va halqacha yordamida toʻgʻri toʻrtburchak shaklidagi qadagʻichga ulangan. Qadagʻichning boʻyi — 16 millimetr, eni — 25 millimetrdan iborat.
 Qadagʻich eni 22 millimetrli koʻk rangli shoyi lenta bilan qoplangan boʻlib, lentaning chetlaridan 1 millimetr masofada eni 2 millimetr boʻlgan ikkita oq rangli vertikal yoʻl oʻtgan. Oq rangli yoʻllar oʻrtasidagi oraliq 1 millimetrni tashkil etadi.
 Qadagʻichning orqa tomoniga koʻkrak nishonini kiyimga taqib qoʻyish uchun toʻgʻnogʻich koʻrinishidagi moslama oʻrnatilgan.
 Yana qarang 
 Oʻzbekiston Respublikasining orden va medallari
 Oʻzbekiston hukumatining mukofotlari
 Oʻzbekiston davlat imtiyozli mukofotlari
 Oʻzbekiston maqtov yorligʻi

 Manbalar 

 Havolalar 
 Oʻzbekiston tarixida jahon chempioni boʻlgan ilk qilichboz – Zuhriddin Qodirov “Mard oʻgʻlon” davlat mukofoti bilan taqdirlandi
 https://zarnews.uz/uz/post/samarqandlik-ikki-nafar-yigitga-mard-oglon-davlat-mukofoti-topshirildi-video 
 Nodirbek Abdusattorov “Mard oʻgʻlon” davlat mukofoti bilan taqdirlandi
 Prezident iqtidorli yigitlarni «Mard oʻgʻlon» davlat mukofoti bilan taqdirladi